**Szentendre Város Önkormányzat Képviselő-testületének**

**23/2017. (VI.20.) önkormányzati rendelete**

**az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a lakások és nem lakás céljára szolgáló helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény alapján, az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendeletét az alábbiak szerint módosítja:

**1. §** **Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendelet (továbbiakban: R.) 2. § (2) bekezdése helyébe a következő rendelkezés lép:**

„(2) Helyiség bérleti jogának pályázati feltételeit, valamint a nyertes pályázóval kötendő bérleti szerződés alapvető kritériumait az önkormányzat vagyonáról és az önkormányzati vagyon feletti tulajdonosi jogok gyakorlásáról szóló külön helyi rendelet alapján az adott ügyben döntésre hatáskörrel rendelkező szerv határozza meg. A pályázatot az önkormányzat vagyonáról és az önkormányzati vagyon feletti tulajdonosi jogok gyakorlásáról szóló külön helyi rendelet alapján az adott ügyben döntésre hatáskörrel rendelkező szerv bírálja el.”

**2. §** **A R. 4. §-a helyébe a következő rendelkezések lépnek:**

„(1) Lakásbérleti szerződés határozott időre, határozatlan időre vagy feltétel bekövetkeztéig köthető. A határozott időtartam – a (2) bekezdés kivételével – legfeljebb 5 év lehet.

(2) A határozott időtartam a jelen rendelet 3. § (1) bekezdés c) pontjában meghatározott jogcímen történő bérbeadás esetén legfeljebb 10 év lehet.

(3) A határozott idő lejártát megelőzően a bérlő – a (4) bekezdés kivételével – kérheti a szerződés meghosszabbítását, melyre a bérlőt a szerződésében fel kell hívni. Amennyiben a bérbeadás feltételei továbbra is fennállnak, a bérleti szerződés – az (5) bekezdés kivételével - legfeljebb 2 évre hosszabbítható meg.

(4) A jelen rendelet 3. § (1) bekezdés l) pontjában meghatározott jogcímen történő bérbeadás esetén a bérleti szerződés nem hosszabbítható meg.

(5) Amennyiben a bérbeadás feltételei továbbra is fennállnak, a jelen rendelet 3. § (1) bekezdés c) pontjában meghatározott jogcímen történő bérbeadás esetén a bérleti szerződés legfeljebb 5 évre hosszabbítható meg.”

**3. § A R. 5. § -a az alábbi új (5) bekezdéssel egészül ki:**

„(5) Az önkormányzati lakás törvényes működésére vonatkozó szabályokat jelen rendelet 2. számú mellékletében meghatározott házirend tartalmazza.”

**4. § A R. 9. § (3) bekezdés c) pontja helyébe a következő rendelkezés lép és a R. 9. § (3) bekezdése az alábbi új d) ponttal egészül ki:**

*(Lakás szociális helyzet alapján történő bérbeadásának feltételei:)*

„c) az igénylő és családjának, valamint annak a személynek, aki az igénylővel életvitelszerűen együtt lakik és ott bejelentett lakóhellyel vagy tartózkodási hellyel rendelkezik, egy főre eső havi nettó átlag jövedelme a kérelem benyújtását megelőző 12 hónapban a saját jogú öregségi nyugdíjminimum legkisebb összegének kétszeresét, egyedülálló igénylő esetén a négyszeresét nem haladja meg,

d) az igénylőnek nincs, vagy legfeljebb 3 havi, Szentendre Város Önkormányzattal szemben fennálló, lakásbérleti szerződésből eredő bérleti díj vagy egyéb tartozása van.”

**5. § A R. 9. § (5) bekezdés helyébe a következő rendelkezés lép és a R. 9. §-a következő (5a) és (5b) bekezdésekkel egészül ki:**

„(5) Amennyiben bérlő a szociális bérbeadás feltételeinek nem felel meg, úgy az éves felülvizsgálat évének március 1. napjától - vagyoni és jövedelmi helyzetének figyelembevételével - emelt összegű bérleti díjat köteles fizetni.

(5a) Amennyiben a bérlő és családjának, valamint annak a személynek, aki az igénylővel életvitel szerűen együtt lakik és ott bejelentett lakóhellyel vagy tartózkodási hellyel rendelkezik, egy főre eső havi nettó átlag jövedelme a saját jogú öregségi nyugdíjminimum legkisebb összegének négyszeresét, egyedülálló igénylő esetén hatszorosát meghaladja – a komfort nélküli lakások kivételével – a rendelet 28. § (3) bekezdésében meghatározott, ún. költségelvű lakbérekre meghatározott mértékű lakbért köteles fizetni.

(5b) Amennyiben az emelt összegű vagy költségelvű bérleti díjat fizető bérlő - az egy főre eső jövedelme, illetve vagyoni viszonyai alapján - ismételten megfelel a szociális bérbeadás feltételeinek, úgy a következő éves felülvizsgálat (4) bekezdésben írt időpontjáig kérelmezheti, hogy az éves felülvizsgálat évének március 1. napjától a felülvizsgálatot követő év február 28. napjáig szociális bérleti díjat fizethessen.”

**6. § A R. 9. § (9) bekezdés d), f), g), h), i) és j) pontjai helyébe a következő pontok lépnek:**

*„(Nem köthető bérleti szerződés, illetve nem hosszabbítható meg azzal a személlyel, aki:)*

1. köztartozással rendelkezik Szentendre Város Önkormányzat felé,
2. Szentendrei önkormányzati bérlakását a kérelme benyújtását megelőző 10 éven belül elcserélte,
3. beköltözhető ingatlanát a kérelme benyújtását megelőző 5 éven belül elidegenítette.
4. olyan vagyonnal rendelkezik, amelynek együttes értéke a mindenkori legkisebb öregségi nyugdíj ötvenszeresét meghaladja,
5. nem tudja igazolni azt, hogy a pályázat benyújtását megelőzően 5 éve lakóhellyel, tartózkodási hellyel vagy munkahellyel rendelkezik Szentendrén,
6. vagy vele együtt költöző családtagja Szentendre Város Önkormányzat tulajdonában álló lakást, bármely okból önkényesen elfoglalta.”

**7. § A R. 11.§ (11) bekezdése helyébe a következő rendelkezés lép:**

„(11**)** Pályázatot érvényesen a 6. sz. mellékletben szereplő formanyomtatványon, a (10) bekezdésben foglaltak szerint lehet benyújtani. Egy pályázó és családja, valamint vele életvitel szerűen együtt lakó személy érvényesen legfeljebb csak 3 pályázatot nyújthat be.”

**8. § A R. a következő 14/A. § -al egészül ki**

**A közérdekű célból történő bérbeadás eljárási rendje**

**14/A. §**

„(1) Az önkormányzati lakás közérdekű célból történő bérbeadása pályázati eljárásban történik, 2017. június 20. napjától kezdődően. A pályázatot az önkormányzat írja ki. A pályázat eredményéről a munkacsoport javaslata alapján a képviselő-testület dönt.

(2) A közérdekű célból bérbe adható lakások listáját jelen rendelet 8. számú melléklete tartalmazza.

(3) Pályázat csak üres lakás esetén, illetve akkor írható ki, ha az üressé válás időpontja ismert. A pályázatot az Önkormányzat honlapján és helyi lapban közzé kell tenni és 20 napra az Önkormányzat hirdetőtábláján ki kell függeszteni.

(4) A pályázati hirdetménynek tartalmaznia kell:

a) hogy a meghirdetett lakás közérdekű célból kerül bérbeadásra

b) a lakás címét, alapterületét, szobaszámát és komfortfokozatát,

c) a fizetendő lakbér mértékét,

d) lakásfelújítás esetén a kötelezettség megjelölését, a becsült felújítási költségek összegszerűségét, a megtérítés módját és mértékét, a felújítás elvégzésének határidejét,

e) a pályázat benyújtásának helyét, módját, határidejét és az elbírálás szempontjait,

f) az elbírálás eredménye közlésének módját és időpontját,

g) a bérbeadó megnevezését, címét, a szerződéskötés határidejét,

h) a meghirdetett lakás bérbeadásának időtartamát,

i) azt, hogy a pályázók bérlőtársakként is pályázhatnak,

j) az egyéb pályázati feltételeket.

(5) A pályázatnak tartalmaznia kell:

a) a pályázott lakás címét (több lakás meghirdetése esetén a pályázó által megjelölt sorrendet, amely egyben rangsort is jelent),

b) a pályázó nevét, születési nevét, állampolgárságát, születési helyét és idejét, anyja nevét. családi állapotát, foglalkozását, munkahelyét, állandó bejelentett lakóhelyét, tartózkodási helyét, telefonszámát, a pályázó házastársának/élettársának az előzőekben felsorolt adatait, a lakásba a bérlőn kívül költözők számát, nevét, születési idejét, foglalkozását, rokonsági fokát, vagy rokonság hiányában a leendő bérlőhöz fűződő kapcsolatát, a pályázó és a vele együtt költöző személyek jövedelmi, vagyoni viszonyait, a pályázó jelenlegi lakáskörülményeit,

c) a pályázó nyilatkozatát arra vonatkozóan, hogy az általa közölt adatok a valóságnak megfelelnek,

d) a pályázati felhívásban szereplő valamennyi feltétel elfogadását.

(6) A pályázatot a (5) bekezdésében foglaltak szerint kell benyújtani a 6. számú mellékletben szereplő formanyomtatványon, ellenkező esetben a pályázat érvénytelen.”

**9. § A R. 27. § (5) bekezdése helyébe a következő rendelkezés lép:**

„(5) Ha a bérlő másik lakás helyett pénzbeli térítést fogad el, úgy a pénzbeli térítés mértéke az 1. számú melléklet 4.1. pontjában foglalt táblázat szerint meghatározott, szociális helyzet alapján bérbeadott lakás éves bérleti díjának ötszöröse. Ha a mindenkor hatályos vagyongazdálkodási koncepcióban meghatározott célok elérése érdekében szükséges, a vagyongazdálkodási kérdésekkel foglalkozó szakbizottság javaslata alapján, az önkormányzati vagyon feletti tulajdonosi jogok gyakorlásáról szóló mindenkor hatályos rendeletben meghatározott, a forgalomképes vagyon feletti tulajdonosi jogokat gyakorló szerv a pénzbeli térítés mértékét magasabb összegben is meghatározhatja, amely azonban nem lehet magasabb az 1. számú melléklet 4.1. pontjában foglalt táblázat „A” összkomfortos lakásra vonatkozó éves lakbér tizenkét és félszeresénél.”

**10. § A R. 28. § (1) bekezdése helyébe a következő rendelkezés lép és a R. 28. §-a a következő (1a) bekezdéssel egészül ki:**

„(1) Szociális helyzetre tekintettel, szociális rászorultság alapján történő bérbeadás esetén a lakbér mértékét az 1. számú melléklet 4.1. pontjában foglalt táblázat szerint meghatározott komfortfokozat, alapterület és településen belüli elhelyezkedés szerint meghatározott díjak alapulvételével kell meghatározni.

(1a) A 9. § (5) bekezdésében meghatározott, emelt összegű lakbér mértékét az 1. számú melléklet 4.2. pontjában meghatározott képlet alapján kell megállapítani.”

**11. § A R. 28. § (3) bekezdése második,** „*Az 1. számú melléklet 7.2. és 7.3. pontjaiban írt lakások esetében, amennyiben a bérlő a szociális helyzetre tekintettel, szociális rászorultság alapján történő bérbeadás feltételeinek nem felel meg, költségelvű lakbért köteles fizetni*” **mondata törlésre kerül.**

**12. § A R. 28. § (6) bekezdése helyébe a következő rendelkezés lép:**

„(6) Az 1. számú melléklet 4.1. pontjában foglalt táblázat szerint meghatározott lakbér mértéke minden év március 1. napjától 3%-kal emelkedik.”

**13. § A R. 30. § (1) bekezdése helyébe a következő rendelkezés lép:**

„Lakbér, külön szolgáltatási díj tekintetében fennálló hátralék rendezése érdekében 1.500.000 Ft-ig a vagyongazdálkodási kérdésekkel foglalkozó szakbizottság – a szociális ügyekkel foglalkozó szakbizottság előzetes véleményezése mellett – a bérlővel vagy azzal, aki az önkormányzati lakást visszaadta és lakbér, külön szolgáltatási díj hátraléka van, megállapodást köthet a hátralék részletekben történő megfizetéséről, illetve dönt a hátralék elengedéséről, kamatkedvezmény nyújtásáról. 1.500.000 Ft-ot meghaladó tartozás esetén a Képviselő-testülete dönt.”

**14. § A R. 58. § - a a következő (10)-es bekezdéssel egészül ki:**

„(10) Család:a szociális igazgatásról és szociális ellátásokról szóló mindenkor hatályos törvény szerinti család”

**15. § A R. 60. § -a a következő (3)-as bekezdéssel egészül ki:**

 „A költségelvű bérleti díjat fizető bérlő bérleti díját az önkormányzat 2017. június 30-ig felülvizsgálja, és szükség esetén módosítja azt 2017. július 1-től.”

**16. § A R. 1. számú melléklete helyébe jelen rendelet 1. számú melléklete lép.**

**17. § A R. 2. számú melléklete helyébe jelen rendelet 2. számú melléklete lép.**

**18. § A R. 3. számú mellékletében foglalt táblázat B2 mezőjében a** *„75.50”* **szövegrész helyébe a** *„68,00”* **szöveg kerül.**

**19. § A R. kiegészül jelen rendelet 3. számú mellékletével, mint 8. számú melléklet.**

**20. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) E rendelet rendelkezéseit a folyamatban lévő ügyekben is alkalmazni kell.

(3) A rendelet kihirdetéséről a jegyző gondoskodik.

Szentendre, 2017. június 15.

 **Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2017. június 20-án került kihirdetésre.

**dr. Gerendás Gábor**

 jegyző

# 1. számú melléklet a 23/2017.(VI.20.) önkormányzati rendelethez

**1. Átmeneti lakás:** a Városi Szolgáltató Zrt. és az Önkormányzat között megkötött területhasználati szerződés alapján, a Városi Szolgáltató Zrt. tulajdonát képező szentendrei belterületi 453/2 hrsz-ú, természetben a Szentendre, Szabadkai u. 9. szám alatt fekvő ingatlanon található, az Önkormányzat kizárólagos tulajdonában lévő 12 db. komfortos faházból 4 db. faház.

**2. Szobabérlők háza:** Az Önkormányzat tulajdonát képező, természetben a Szentendre, Pannónia u. 3., Szentendre, Sztaravodai út 2. szám alatt található ingatlanok.

**3. Övezeti besorolás:**

**3.1 „A” övezet:** Dunakanyar krt. (11-es főút), a Dunakorzó, valamint az Ady Endre út közé zárt terület

**3.2 „B” övezet:** az „A” övezeten kívül eső terület

**4. Lakbér mértéke**

**4.1. Szociális helyzet alapján történő bérbeadás lakbérének mértéke a lakás, komfortfokozata és övezeti besorolása alapján:**

|  |  |
| --- | --- |
| "A" Övezet | "B" Övezet |
| A lakás komfortfokozata | Ft/m2/hónap | Ft/m2/hónap |
| Összkomfortos | 400,- | „A” övezeti összkomfortos lakás lakbérének 70%-a |
| Komfortos | ”A” övezeti összkomfortos lakás lakbérének 70%-a | „B” övezeti összkomfortos lakás lakbérének 70%-a |
| Félkomfortos | „A” övezeti összkomfortos lakás lakbérének 60%-a | „B” övezeti összkomfortos lakás lakbérének 60%-a |
| Komfort nélküli | „A” övezeti összkomfortos lakás lakbérének 50%-a | „B” övezeti összkomfortos lakás lakbérének 50%-a |

**4.2. Emelt összegű lakbér számítása**

A jövedelemnövekedéssel arányban nő a fizetendő bérleti díj.

A lakbér az alábbi képlettel képződik:

**Fizetendő bérleti díj (Ft/m2/hó) = X + ((1,5X/2\*ÖNYM) \* (Y – 2\*ÖNYM))**

**Egyedülálló bérlő esetén** f**izetendő bérleti díj (Ft/m2/hó) = X + ((1,5X/2\*ÖNYM) \* (Y – 4\*ÖNYM))**

Ahol

X: a szociális helyzet alapján történő bérbeadás lakbérének mértéke a lakás komfortokozata és övezeti besorolása alapján

ÖNYM: mindenkori saját jogú öregségi nyugdíjminimum összege

Y: az egy főre eső havi nettó átlagjövedelem

**5. Lakás nem lakás céljára történő bérbeadása esetén alkalmazandó bérleti díj legkisebb összege:** 2.500,- Ft/m2/hó

**6.** **Helyiségek pályáztatására vonatkozó kötelezettség éves hasznosítási ellenértéke:**

 nettó 1.500.000,- Ft felett

**7. A piaci alapú lakbér pályázati, induló licit összegének mértéke:**

**7.1. „A” övezeti lakás esetén: 1.500,- Ft/m2/hó.**

**7.2. „B” övezeti lakás esetén: 1.200,- Ft/m2/hó.**

# 2. számú melléklet a 23/2017. (VI.20.) önkormányzati rendelethez

**Házirend**

A házirend a lakók nyugalmát és pihenését, a lakóépületek, a lakókörnyezet, valamint a lakások rendeltetésszerű használatát és állagának védelmét kívánja biztosítani.

A házirend meghatározza a lakóknak egymással szemben tanúsítandó magatartását, azok alapvető szabályait, továbbá előírja a lakóépületek és ingatlanok rendeltetésszerű használatát, állagának védelmére szolgáló követelményeket.

A házirend betartása a lakóknak kötelessége, be nem tartása esetén a bérbeadó a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 24. §. (1) bek. alapján a szerződést írásban felmondhatja.

1. A házirend azokra az önkormányzati tulajdonú épületekre terjed ki, amelyekben lakás található, valamint minden olyan személyre, aki állandó vagy ideiglenes jelleggel az épületben, illetve a lakásban tartózkodik.
2. A lakók a házirend érvényülése érdekében a lakóközösségben egymást megbecsülő segítőkész magatartást kell, hogy tanúsítsanak, ezért:
	1. Minden lakó köteles tartózkodni a többiek nyugalmát akár lakáson kívül, akár a lakáson belül zavaró tevékenységtől (pl.: zajos éneklés, kiabálás, botrányt okozó ittasság, nagy hangerővel történő rádió, televízió és hanglejátszó eszköz hallgatása, üzemi gép, vagy egyéb zaj.)
	2. Az esetenkénti nagyobb családi rendezvények tartása nem esik korlátozás alá. A rendezvényekkel járó zaj azonban nem lehet olyan mérvű, hogy a lakók nyugalmát, pihenését, zavarja.
	3. A lakás takarítását és más háztartási munkát úgy kell elvégezni, hogy háztartási gép és egyéb gépek (porszívó, mosógép, centrifuga stb.) zaja este 20 óra és reggel 8 óra közötti időben a lakókat ne zavarja.
3. Az épületből tárgyakat kidobni, bármilyen folyadékot kiönteni tilos. Erkélyt, függőfolyosót takarítani, virágot öntözni csak úgy szabad, hogy ne folyjon le a víz, és ne hulljon le a szemét.
4. A lakó köteles a lakásban összegyűjtött szemetet a szemét összegyűjtésre és tárolásra szolgáló edényekhez elszállítani és abban elhelyezni. Szeméttároló edények (kuka) biztosítása és tisztántartása, kihelyezése az elszállításhoz a lakó kötelessége, melyre szerződéskötési kötelezettsége is van.
5. Szeméttároló edényeket csak a bérbeadó által megjelölt helyen lehet tárolni.
6. A lakók kötelesek a lakásuk előtti folyosót, a lakóépületek előtti járdát, valamint az épületekhez tartozó bekerített területet folyamatosan tisztántartani, télen a havat letakarítani, a járdák síkosság mentesítéséről gondoskodni.
7. A bérlők lépcsőházankénti takarítási beosztását ki kell függeszteni és a takarítást a beosztás szerint kötelesek elvégezni. Aki nem tudja ezt vállalni az harmadik személy (vállalkozó, családtag, stb.) útján köteles elvégezni.
8. A lakók kötelesek együttműködni a szolgáltatókkal (közművek, kéményseprő-szolgáltató).
9. Az épületek állagvédelme érdekében a lakók kötelesek az alábbiakat betartani:
	1. Virágot, dísznövényt közterületekre nyíló ablakok és erkélyek párkányzatán vagy függőfolyosón csak a falba erősített virágtartó kerettel és a lefolyó öntözővíz felfogására alkalmas alátéttel szabad elhelyezni. Az elhelyezett virágokat, növényeket csak úgy szabad öntözni, hogy a víz az utcára, erkélyre vagy a ház falára ne folyjon le.
	2. A közös használatra szolgáló helyiségekben és területeken tilos minden olyan tevékenység, amely a közös használatot akadályozza, a helyiség terület vagy az épület állagát rongálja. A közös helyiségeket a bérlők rendszeresen kötelesek takarítani.
	3. Rádió és televízió külső antennát az épületen elhelyezni csak a tulajdonos előzetes írásbeli engedélyével az általa előírtak betartásával lehet. Az antenna elhelyezéséből eredő károk megtérítése a lakó kötelessége.
	4. Az épület berendezését, központi berendezéseit és tartozékait (kaputelefon, elektromos- víz- csatorna- gázvezeték, kerítés, ingatlanon belüli járda, folyosó stb.) rendeltetésének megfelelően – a környezet sérelme nélkül –kell használni.
	5. Az épületekhez tartozó kerti csapból gépjárművet mosni tilos, csak kert locsolására lehet használni. Az így elfogyasztott víz és csatornadíj a bérlők részére évzárást követően számlázásra kerül, melyet kötelesek megtéríteni a számlán jelzett időpontig.
	6. Gépjárművet az ingatlan udvarán tárolni, valamint gépjárművel az ingatlan udvarán parkolni tilos, kivéve a mozgáskorlátozott igazolvánnyal rendelkező személy autóját, úgy hogy az ne akadályozza az óvodába közlekedő ételszállító autót.
	7. A lakók kötelesek a lakóépületek lépcsőházi kapuját folyamatosan zárva tartani. A tulajdonos köteles lakásonként 1 kapukulcsot adni. Kapukulcsot csak az épületben lévő lakás bérlője és a vele együttlakó személy használhatja. A kulccsal rendelkező személy csak az egyidejűleg ugyanabban az épületben érkező, vagy onnan távozó – általa ismert személy be és kiengedésére jogosult.

Szentendre, 2017. június …

Szentendrei Közös Önkormányzati Hivatal

 Vagyongazdálkodási Iroda

# 3. számú melléklet a 23/2017.(VI.20.) önkormányzati rendelethez

#### A rendelet 14/A § (2) bekezdésében hivatkozott lakások listája:

|  |  |  |  |
| --- | --- | --- | --- |
| **lakássz.** | **Lakás címe** | **Komfortfokozat** | **Alapterület/m2** |
| 1. | Hamvas Béla u. 8.I. em. 1. | összkomfortos | 35 |
| 2. | Hamvas Béla u. 10.II. em. 7. | összkomfortos | 41 |
| 3. | Kálvária u. 24.III. ép. 2/10. | komfortos | 38 |
| 4. | Károly u. 10. III. em. 11. ajtó | összkomfortos | 50 |
| 5. | Széchenyi tér 9. IV. emelet 14. | összkomfortos | 56 |
| 6. | Rákóczi Ferenc u. 17. fszt. 2. | összkomfortos | 53 |